Et gult hus i flammer og en enorm mængde røg. Det syn mødte Nordjyllands Beredskab, da de lørdag formiddag klokken 11.13 rykkede ud til en villabrand ved Voergårdsvej nær Voergaard Slot. Først lød meldingen, at der var ild i et værelse i villaen, men ilden spredte sig hurtigt og fik fat i store dele af ejendommen. Branden har forårsaget store skader på den gule villa, hvor store dele af taget er ødelagt. Nordjyllands Beredskab rykkede massivt ud til adressen. De sendte to sprøjter, to tankvogne og en redningskran afsted mod den brændende villa, mens en pumpe fra Frederikshavn også blev tilkaldt. Beredskabet har fået styr på branden.
Det gule hus i Dronninglund er hårdt medtaget efter branden.